**Tárgy:** Javaslat tulajdonosi döntések meghozatalára a Bp. XX. Vízisport u. 24. szám alatt található Ferencvárosi Evezős Club által használt csónakház fejlesztésének megvalósítása érdekében.

**Tisztelt Képviselő-testület!**

2006. december 22-én a Kincstári Vagyoni Igazgatóság, valamint a Sportfólió Kht. és Pesterzsébet Önkormányzata (továbbiakban: Önkormányzat) között a kincstári vagyonba tartozó ingatlanok ingyenes önkormányzati tulajdonba adásáról szóló szerződés jött létre a Budapest XX. kerület, Vízisport utca 20-28. szám alatti, 170021 hrsz. alatt felvett ingatlan 4545/12230 tulajdoni hányadának az Önkormányzat részére történő ingyenes átadására vonatkozóan. Az Önkormányzat tudomásul vette, hogy az ingatlan-nyilvántartásba bejegyzésre kerül a Magyar Evezős Szövetség (a továbbiakban: MESZ) 49 évre szóló haszonélvezeti joga, illetve az ingatlant használó Ferencvárosi Evezős Club (továbbiakban: FEC) és a Magyar Testgyakorlók Köre 49 évre szóló használati joga. Az ingatlan tulajdoni lapjának III. része tartalmazza a 4545/12230 tulajdoni hányadra és 49 évre szólóan a Magyar Evezős Szövetség, a FEC és a Magyar Testgyakorlók Köre haszonélvezeti, illetve használati jogát. Az ingatlan jelenleg az Önkormányzat 1/1 arányú tulajdonában áll.

Herkules János a FEC képviseletében 2018. február 10-én e-mailben arról tájékoztatta az Önkormányzatot, hogy a MESZ által kiírt létesítményfejlesztési pályázaton 3.600.000,- Ft-ot nyert, melyből új stéget kívánnak beszerezni és elhelyezni az általuk használt, Budapest XX. kerület, Vízisport u. 24. szám alatti ingatlanon. Tájékoztatása szerint szerződéskötés feltétele a tulajdonosi hozzájárulás megadása. A kiadni kért tulajdonosi hozzájárulás szövegét az előterjesztés 1. sz. mellékleteként csatolom.

Herkules János 2018. február 19-én újabb kérelmet nyújtott be, melyben az evezős ház tetőcsere projektjük megvalósítása érdekében kérte Önkormányzatunk tulajdonosi hozzájárulását. A kiadni kért tulajdonosi hozzájárulás szövegét az előterjesztés 2. sz. mellékleteként csatolom.

Fentiekre tekintettel kérem a T. Képviselő-testületet a határozati javaslatokban foglaltak megvitatására és a döntések meghozatalára.

**HATÁROZATI JAVASLATOK:**

Budapest Főváros XX. Kerület Pesterzsébet Önkormányzatának Képviselő-testülete úgy dönt, hogy:

1. hozzájárul ahhoz, hogy a Ferencvárosi Evezős Club (székhelye: 1203 Budapest, Vízisport u. 24., bírósági nyilvántartási száma: 879) Budapest Főváros XX. kerület Pesterzsébet Önkormányzatának tulajdonában lévő Budapest XX. kerület, 170021 hrsz. alatt nyilvántartott, természetben a Budapest XX. kerület, Vízisport u. 24. sz. ingatlanon az általa használt evezős házban, a **„Stég beszerzése”** elnevezésű projekt keretében a stég beszerzést megvalósítsa.
2. felkéri a polgármestert, hogy a határozat mellékletét képező tulajdonosi hozzájárulást írja alá és a szükséges intézkedéseket tegye meg.

**Határidő**: adott

**Felelős**: Szabados Ákos polgármester

Budapest Főváros XX. Kerület Pesterzsébet Önkormányzatának Képviselő-testülete úgy dönt, hogy:

1. hozzájárul ahhoz, hogy a Ferencvárosi Evezős Club (székhelye: 1203 Budapest, Vízisport u. 24., bírósági nyilvántartási száma: 879) Budapest Főváros XX. kerület Pesterzsébet Önkormányzatának tulajdonában lévő Budapest XX. kerület, 170021 hrsz. alatt nyilvántartott, természetben a Budapest XX. kerület, Vízisport u. 24. sz. ingatlanon az általa használt evezős házban, az **„evezős ház tető csere”** néven futó projekt keretében az evezős ház tetőcseréjét megvalósítsa.

A projekt megvalósítása alatt létrejött beruházás Budapest Főváros XX. kerület Pesterzsébet Önkormányzata tulajdonát képezi.

1. felkéri a polgármestert, hogy a határozat mellékletét képező tulajdonosi hozzájárulást írja alá és a szükséges intézkedéseket tegye meg.

**Határidő**: adott

**Felelős**: Szabados Ákos polgármester

A határozati javaslat elfogadásához egyszerű szótöbbség szükséges.

Előterjesztést készítette: Kernné dr. Kulcsár Dóra városgazdálkodási osztályvezető

Előterjesztést tárgyalja: Gazdasági Bizottság

Budapest, 2018. február 21.

**Szabados Ákos**

polgármester

Melléklet: 1. sz.: Tulajdonosi hozzájárulás „stég beszerzése”

2. sz.: Tulajdonosi hozzájárulás „evezős ház tető csere”

1. sz. melléklet

**TULAJDONOSI HOZZÁJÁRULÁS**

**Budapest Főváros XX. Kerület Pesterzsébet Önkormányzata** (1201 Budapest, Kossuth Lajos tér 1.) képviseletében eljáró Szabados Ákos polgármester hozzájárulásomat adom, hogy az Önkormányzat tulajdonában álló Budapest, XX. kerület **170021 hrsz.** alatt nyilvántartott, természetben **1203 Budapest, Vízisport u. 24.** sz. alatt található a **Ferencvárosi Evezős Club** által használt evezős házban a „**Stég beszerzése**” néven futó projekt keretében a stég beszerzést megvalósítsa.

Az ingatlanra vonatkozóan a „16 kiemelt sportág sportlétesítmény-fejlesztésének támogatása” elnevezésű előirányzatból megvalósuló beruházás sportcélú fenntartásának, üzemeltetésének 15 évig történő biztosítását garantálom.

A Kormány a MOB által kiemelt sportágak 2013. évi sportfejlesztési elképzeléseinek támogatásáról, továbbá a 2014-2020. évre vonatkozó sportágfejlesztési igények bemutatásáról szóló 1526/2013 (VIII. 12.) Korm. határozatban döntött a MOB által kiemelt 16 sportág szakszövetségei 2013-2020 közötti sportágfejlesztési koncepciói megvalósításának a támogatásáról.

A Kormány a MOB által kiemelt sportágak sportlétesítmény-fejlesztésének támogatásával, valamint az egyes kiemelt sportegyesületek sportfejlesztési feladataival összefüggő kormányzati feladatok változásáról szóló 2016/2015 (XII. 29.) Korm. határozattal felhívta a nemzeti fejlesztési minisztert arra, hogy az emberi erőforrások miniszterével dolgozza ki a 16 kiemelt sportág sportlétesítmény-fejlesztési támogatásának odaítélésével kapcsolatos döntés-előkészítő eljárást és ennek során az érintett tárcák együttműködése részletes szabályait. A megfelelő együttműködés megvalósítása érdekében az Nemzeti Fejlesztési Minisztérium és az Emberi Erőforrások Minisztériuma közreműködésével Sportlétesítmény-fejlesztési Tárcaközi Munkacsoport került felállításra.

Budapest, ……………………

**Szabados Ákos**

polgármester

2. sz. melléklet

**TULAJDONOSI HOZZÁJÁRULÁS**

**Budapest Főváros XX. Kerület Pesterzsébet Önkormányzata** (1201 Budapest, Kossuth Lajos tér 1.) képviseletében eljáró Szabados Ákos polgármester hozzájárulásomat adom, hogy az Önkormányzat tulajdonában álló Budapest, XX. kerület **170021 hrsz.** alatt nyilvántartott, természetben **1203 Budapest, Vízisport u. 24.** sz. alatt található a **Ferencvárosi Evezős Club** által használt evezős házban a „**evezős ház tető csere**” néven futó projekt keretében az evezős ház tető cseréjét megvalósítsa.

Az ingatlanra vonatkozóan a „16 kiemelt sportág sportlétesítmény-fejlesztésének támogatása” elnevezésű előirányzatból megvalósuló beruházás sportcélú fenntartásának, üzemeltetésének 15 évig történő biztosítását garantálom.

A Kormány a MOB által kiemelt sportágak 2013. évi sportfejlesztési elképzeléseinek támogatásáról, továbbá a 2014-2020. évre vonatkozó sportágfejlesztési igények bemutatásáról szóló 1526/2013 (VIII. 12.) Korm. határozatban döntött a MOB által kiemelt 16 sportág szakszövetségei 2013-2020 közötti sportágfejlesztési koncepciói megvalósításának a támogatásáról.

A Kormány a MOB által kiemelt sportágak sportlétesítmény-fejlesztésének támogatásával, valamint az egyes kiemelt sportegyesületek sportfejlesztési feladataival összefüggő kormányzati feladatok változásáról szóló 2016/2015 (XII. 29.) Korm. határozattal felhívta a nemzeti fejlesztési minisztert arra, hogy az emberi erőforrások miniszterével dolgozza ki a 16 kiemelt sportág sportlétesítmény-fejlesztési támogatásának odaítélésével kapcsolatos döntés-előkészítő eljárást és ennek során az érintett tárcák együttműködése részletes szabályait. A megfelelő együttműködés megvalósítása érdekében az Nemzeti Fejlesztési Minisztérium és az Emberi Erőforrások Minisztériuma közreműködésével Sportlétesítmény-fejlesztési Tárcaközi Munkacsoport került felállításra.

A projekt megvalósítása alatt létrejött beruházás **Budapest Főváros XX. Kerület Pesterzsébet Önkormányzata tulajdonát képezi.**

Budapest, ……………………

**Szabados Ákos**

polgármester